ལན།སྤྱོད་པའི་སྒོ་ནས་སངས་རྒྱས་དང༌།ཆོས།དགེ་འདུན་གསུམ་པོ་དེ་སྐྱབས་ཡུལ་ཡང་དག་པ་ཞིག་ཏུ་ངོས་འཛིན་དགོས་པ་དང༌།ལྟ་བའི་སྒོ་ནས་ལྟ་བ་བཀར་བཏགས་ཀྱི་ཕྱག་བརྒྱ་བཞི་ཁས་ལེན་མཁན་ཞིག་ལ་ནང་པ་ཟེར་གྱི་ཡོད་རེད།དེ་འདྲ་ཡིན་དུས་སྐྱབས་ཡུལ་དེ་ལ།སྐྱབས་སྟོན་པ་པོ་སངས་རྒྱས་དང༌།སྐྱབས་དངོས་ཆོས།སྐྱབས་སྒྲུབ་པའི་ཟླ་གྲོགས་དགེ་འདུན་གསུམ་པོ་དེ་སྐྱབས་ཡུལ་རྣམ་དག་ཏུ་ཁས་ལེན་མཁན་དང༌།ཁ་ཙམ་ཚིག་ཙམ་མིན་པར་ཁ་དོན་མཚུངས་པའི་སྐྱབས་སུ་འགྲོ་མཁན་ཞིག་དང༌།སྐྱབས་འགྲོ་རྒྱུད་ལ་ཡོད་མཁན་གྱི་གང་ཟག་ལ་ནང་པ་ཟེར་གྱི་ཡོད་རེད།སྤྱིར་བཏང་ངས་ཁ་ཙམ་ཚིག་ཙམ་མ་ཡིན་པ་ཟེར་བ་དེ་དཔེར་ན།སྐྱབས་འགྲོའི་ཚིག་བཟང་པོ་དེ་འདྲ་གླུ་དང་གཞས་སུ་གཏོང་མཁན་དེ་ཚོ་ཁ་ཙམ་རེད་བསམ་གྱི་ཡོད།ཡང་དེ་ལས་ཅུང་དྲགས་པའི་སྐྱབས་འགྲོ་དང་སློབ་སྦྱོང་ལ་བསམ་བློ་མ་བཏང་བར་སྐྱབས་སུ་མཆི་ཞེས་རེ་བ་བྱེད་སྡོད་པ་དེ་ཚོ་ཚིག་ཙམ་ཟེར་བ་རེད།སྐྱབས་སུ་འགྲོ་བའི་རྒྱུ་དང་རྐྱེན་གང་དགོས་མིན་སློབ་སྦྱོང་མ་བྱས་ན་ཚིག་ཙམ་ཆགས་པ་རེད།ཁ་ཙམ་དང་ཚིག་ཙམ་གྱིས་སྐྱབས་སུ་སོང་ན་ཕན་ཐོགས་ཡོད་མ་རེད་ལབ་ཀྱི་མེད་དེ།དེ་ཙམ་གྱིས་ནང་པའི་གང་ཟག་མཚན་ཉིད་ལྡན་པ་ཞིག་ཆགས་ཀྱི་མ་རེད།ནང་པའི་གང་ཟག་དངོས་གནས་ཤིག་བྱེད་པར་སྐྱབས་འགྲོ་རྣམ་དག་ཅིག་རྒྱུད་ལ་དགོས་ཀྱི་རེད།